turjo4nis/wikipedia-bn-dump-20250701 huggingface dataset:
জোনবিল মেলা

জোনবিল মেলা হচ্ছে খাদ্যদ্রব্য বিনিময় করার মেলা। অসমের মরিগাও জেলার অন্তর্গত জাগীরোডে “জোনবিল” নামক একটি বিল আছে। এই বিলের পাড়ে অনুষ্ঠিত হওয়া মেলার নাম “জোনবিল মেলা"। মাঘ বিহুর পরের সপ্তাহে এই মেলা অনুষ্ঠিত হয়। এই মেলার বিশেষ তাৎপর্য হল ঘরোয়া ভাবে উৎপাদিত খাদ্য দ্রব্যের বিনময় করা। এখানকার সমতলে বসবাসকারী তিওয়া জনজাতির দ্বারা তৈরী করা শুকনো মাছ, পিঠা, সন্দেশ ইত্যাদি পাহাড়ে বসবাসকারী অন্যান্য জনজাতির সাথে বিনিময় করা এই মেলার প্রধান আকর্ষণ। বিভিন্ন জনজাতির সাথে বিনিময় করার ফলে পারস্পরিক সম্পর্কের সৃষ্টি হয়।

ইতিহাস
জোনবিল মেলা কবে আরম্ভ হয়েছিল সেই সমন্ধে কোন সঠিক তথ্য পাওয়া যায় না কিন্তু পন্ডিতদের অনুমান গোভারাজ্য প্রতিষ্ঠার সময় এই মেলা প্রথমবার আয়োজন করা হয়েছিল। লোকবিশ্বাসমতে, গোভারাজ্য প্রতিষ্ঠা করার পর রাজা ও রাণী রাত্রে এই বিলে ঘুরতে বের হন। রাত্রের নক্ষত্রের আলোতে বিল আলোকিত হয়ে উঠে। আনন্দিত হয়ে রানি “হেবে ছনাই পিল হঙদ” এই উক্তিটি করেন, যার অর্থ নক্ষত্রের মত বিল। অসমীয়া ভাষায় নক্ষত্রকে জোন বলা হয়ে থাকে। কালক্রমে অসমীয়া ও তিওয়া ভাষার সংমিশ্রণ হয়ে জোনবিল নামের উৎপত্তি হয়েছে।

মেলার আরম্ভ 
মাঘ বিহুর পরের সপ্তাহে জোনবিল মেলা অনুষ্ঠিত করা হয় । সপ্তাহের শুক্রবার ও শনিবার এই মেলা অনুষ্ঠিত হয় যদিও মঙ্গলবার ও বুধবার থেকে এখানে মানুষের সমাগম দেখা যায়। মেলা আরম্ভ হওয়ার পুর্বে  রাজা পরিষদ ও বিভিন্ন স্থানের বিশিষ্ট ব্যক্তিরা জোনবিলে মাছ ধরেন। একে “রজা মাছ মরা” অর্থাৎ রাজা মাছ ধরা বলা হয়। মেলার দিন জনসাধারনকে এই বিলে মাছ ধরার জন্য অনুমতি দেওয়া হয়।

মেলার মূল বিষয়

বিনিময় প্রথা জোনবিল মেলার মূল বিষয়। যদিও বিনিময় প্রথা এই মেলার মূল নীতি তথাপি এখানে মুদ্রার সাহায্যে ক্রয় বিক্রয় করার সুবিধা আছে। পাহাড়ে বসবাসকারি তিওয়া জনজাতির দ্বারা উৎপাদিত খাদ্য শস্য, কৃষি সামগ্রী যেমন: কচু, হলুদ, লঙ্কা, ঠেকেরা টেঙা  ইত্যাদি সমতলে বসবাস করা মানুষের পিঠা, সন্দেশ ও মাছের সঙ্গে বিনিময় করেন। এই মেলায় পাহাড়ে  বসবাসকারি খাসিয়া, জয়ন্তিয়া, গারো ও কার্বি লোকেরাও অংশ গ্রহণ করেন। বিনিময় প্রথা আরম্ভ হওয়ার সময় এখানে মুরগির লড়াই খেলা অনুষ্ঠিত করা হয়। মেলা সঠিকভাবে পরিচালনা করার জন্য পরিচালনা সমিতি গঠন করা হয়। পরিচালনা সমিতি মেলায় অংশ গ্রহণকারী ব্যক্তির সুব্যাবস্থার প্রতি লক্ষ্য রাখেন।

তথ্যসূত্র

বহিঃসংযোগ
Jonbeel Mela - Traditional Bartering Fair on Demotix
Jonbeel Mela on vedanti.com 
Jonbeel Mela on Fairs of India
Jonbeel Mela on Sify News

আসামের উৎসব
আসামের সংস্কৃতি
জি টিভির সম্প্রচারিত অনুষ্ঠানমালার তালিকা

এটি টেলিভিশন চ্যানেল জি টিভির বর্তমান এবং পূর্বে সম্প্রচারিত অনুষ্ঠামালার তালিকা:

বর্তমানে সম্প্রচারিত জি টিভির অনুষ্ঠানমালা
এই তালিকাটি শুধুমাত্র জি টিভির মৌলিক অনুষ্ঠানামালা বোঝান হয়েছে যেটি প্রথমবারের মত বিশ্বব্যাপি জি টিভিতে সম্প্রচারিত করা হয়।

বর্তমানে প্রচারিত নাটক

 কিউকি সাস মা বাহু বেটি হতি হ্যায়
 ইক কুরি পাঞ্জাবি দি

ভৌতিক
ফিয়ার ফাইলস - ডা কি সাচ্চি তাসবিরে

পৌরাণিক
 বুদ্ধ
 জোধা আকবর

জি টিভির পূর্বের অনুষ্ঠানমালা
 ডোলি আরমানো কি
 জোধা আকবর
 হ্যালো প্রতিভা
এক মুঠঠি আসমান
অর প্যায়ার হো গায়া
দো দিল বান্ধে এক দড়ি সে
পবিত্র রিস্তা
সাপনে সুহানে লাদাকপান সে
৯ মালাবার হিল
১২/২৪ কারোল বাঘ
১৭ সেরলি রোড
এ লাইফ ইন ড্যান্স
এ টাচ অব টার্মেটিক
আ গালে লাগ যা
আহা!
আজ কি বত
আজ কি হাউজওয়াই হ্যায়... সাচ জানতি হ্যায়
আকাশ
আন বান
আচল কি ছায় ম্যায়
‌আন্ধি
অঙ্গন
আপ জো বোলে তো হা
আপ কি আদালত
আপ কি অন্তরা
আশিকী
আশিয়ানা
আশির্বাদ
আসমান সে টপকে
আতি রাহেঙ্গে বাহারে
আচ ইয়ে মুমকিন নাহি
অভিমন্যু
অভিনেত্রী
আদ ম্যাড শো
অধিকার
আফসার বিটিয়া
আগলে জানাম মোহে বিটিয়া হি কিজো
অগ্নিচক্র
অগ্নিস্বাক্ষী - এক বন্ধন
আকবার বিরবল
আলাদিন
আলবিদা ডার্লিং
আমানত
অমর প্রেম
অম্রিত কালাশ
অনন্ত
আনদাজ
অনহোনি
আনকাহি
আনতাকশারী ইন্টারকলোজিয়েট চ্যাম্পিয়নশিপ
আপনা আপনা স্টাইল
আপনি সেহেত
আপনো কে লিয়ে গীতা কা ধর্মযুদ্ধ
আপুন তো বাস বাইসে হি
অর্চনা আ হা!
অর্ধাঙ্গিনি
অর্ধাঙ্গিনি
আরমান
এআই এসআই দিবানিগি দেখই নেহি কাহি
আর্থ
অস্তিত্ব...এক প্রেম কাহানি
অতীত
অর শামা জালতি রাহে
আবিষ্কার
আওয়াজ - দিল সে দিল তাক
বাপ রে বাপ
বাত বান জায়ে
বাজি কিসকি
বাবুল কি দুয়া লেতি জা
ব্যাক টু ন্যাচার
বাদালতে রিস্তো কি দাস্তান
বাজাজ সুপার সেভেন মুকাবিলা
বানেগী আপনি বাত
বানু ম্যায় তেরি দুলহান
বাসেরা
বিইটি মন্ত্র
বিজে কে পিজে
বেস্ট অব ইন্ডিয়া
বিএইচ সে ভাড়ে
ভাগনওয়রী-বান্তে আপনি তাকদির
ভক্তি গীত
ভুজানমিক্স                                                                                                                                                *বলি তারে                                                                                                                                                                                                                                                                                                                                                                                                                 
ব্রেকফাস্ট উইথ জি
ব্রিগেডিয়ার বলবন্ত ভবান
বিজনেস বাজিগর
বিজনেস যাত্র
ক্যামপাস
সেলেসটি
সেল ৩
 কবুল হ্যায়
চাহাত অর নফরাত
চক্রভূহ
চালদি দা নাম গাডডি
চালো সিনেমা
চানক্য
চন্দন কা পালনা রেশাম কি দোরি
চান্দনি
চাশমে বাদ্দুর
চাত্তান
 প্রিয় আলবেলা
 ভহ আপনা সা
 জিন্দেগী কি মাহেক
এক বীর স্ত্রী কি কাহানী-ঝাঁসি কি রানী
জুসতুজু
ইয়ে দিল ক্যা কারে

তথ্যসূত্র

জি টিভির মৌলিক অনুষ্ঠান
ভারতীয় টেলিভিশন অনুষ্ঠানের তালিকা
নেটওয়ার্ক অনুযায়ী টেলিভিশন অনুষ্ঠানের তালিকা
হংসেশ্বরী কালীমন্দির, বাঁশবেড়িয়া

হংসেশ্বরী কালীমন্দির পশ্চিমবঙ্গের হুগলি জেলার বাঁশবেড়িয়া নামক স্থানে অবস্থিত একটি বিখ্যাত কালী মন্দির।

বিবরণ
রাজা নৃসিংহদেব ১৭৯৯ খ্রিষ্টাব্দে হংসেশ্বরী কালীমন্দিরের নির্মাণ শুরু করেন এবং তার মৃত্যুর পর ১৮১৪ খ্রিষ্টাব্দে তার বিধবা পত্নী রাণী শঙ্করী মন্দির নির্মাণ সম্পন্ন করেন। এই মন্দিরে তেরোটি রত্ন ও মিনার প্রতিটি প্রস্ফুটিত পদ্মের ন্যায় নির্মিত মন্দিরের গর্ভগৃহের উচ্চতা ৭০ ফুট। গোলাকার বেদীর ওপর পাথরে নির্মিত শায়িত শিব মূর্তির নাভি থেকে উদ্গত প্রস্ফুটিত পদ্মের ওপর দেবী হংসেশ্বরীর মূর্তি নির্মিত। দেবীমূর্তি নীলবর্ণা, ত্রিনয়নী, চতুর্ভূজা, খড়্গধারিণী ও নরমুণ্ডধারিণী। এই মন্দিরের পাশেই টেরাকোটা নির্মিত অনন্ত বাসুদেব মন্দির অবস্থিত। দুটি মন্দিরই ভারতীয় পুরাতত্ত্ব বিভাগ দ্বারা সংরক্ষিত।

মাতা হংসেশ্বরী দেবীর মন্দিরে নিত্য পূজাপাঠের ব্যবস্থা আছে। ভক্তজন প্রতিদিন মাতাকে ভোগ নিবেদন করতে পারেন।দ্বিপ্রহরে মন্দিরের গর্ভগৃহ বন্ধ থাকে, সেই কারণে তখন মাতৃ বিগ্রহ দেখা যায় না -- যদিও মূল মন্দিরে প্রবেশের কোন বাধা নাই। বেলা আড়াই ঘটিকায় পুনরায় গর্ভগৃহ খুলে দেওয়া হয়। তখন মাতৃ প্রতিমা দর্শন করা যায় এবং মায়ের কাছে পূজা নিবেদনও করা যায়। ভক্তজন মায়ের ভোগ অন্ন গ্রহণ করতে চাইলে সকাল দশটার মধ্যে মন্দিরের আধিকারিকদের সঙ্গে যোগাযোগ করতে পারেন।

মন্দিরের চিত্র

তথ্যসূত্র

আরও পড়ুন
 Sikha Banerjee, "Story of the Hanseswari Temple, Banshberia", from Chitrolekha International Magazine on Art and Design,  Vol. 2, No. 1, 2012 Special Issue on the Temples of Bengal.
 জগজ্জননী হংসেশ্বরী – তপন চট্টোপাধ্যায়, প্রকাশক: সবিতা প্রকাশনী

পশ্চিমবঙ্গের কালীমন্দির
হুগলি জেলার হিন্দু মন্দির
গৌড়ীয় স্থাপত্য
১৮শ শতাব্দীর হিন্দু মন্দির
পশ্চিমবঙ্গের হিন্দু মন্দির
হুগলি জেলার দর্শনীয় স্থান
চেরামন জুম্মা মসজিদ

চেরামন জুম্মা মসজিদ হল ভারতের কেরালা প্রদেশের কডুঙগাল্লুর তাল্লুকের মেথেলায় অবস্থিত একটি মসজিদ। চেরামন মসজিদকে বলা হয় ভারতের  প্রথম মসজিদ যেটি ৬২৯ সালে মালিক ইবন দিনার নির্মাণ করেন। ভিন্ন বর্ণনায় আছে, আরব পর্যটক সুলায়মান ৮৫১ সালে কেরালা পরিদর্শন করেন, এবং তিনি বর্ণনা করেন তিনি কেরালায় কোন মসজিদ বা মুসলমান দেখতে পাননি। আনুমানিক ১২শ শতকে মসজিদটি সংষ্কার ও বর্ধন করা হয়। ২০১৬ সালে নরেন্দ্র মোদি সৌদি আরব সফরকালে বাদশাহ সালমানকে মসজিদটির একটি রেপ্লিকা উপহার দেন।

গ্যালারি

আরও দেখুন
 চেরামন পেরুমল
 চেরামন পেরুমলকে নিয়ে প্রচলিত গল্পসমূহ
 ভারতে ইসলাম

তথ্যসূত্র

বহিঃসংযোগ

  The Kerala king who embraced Islam

কেরলের মসজিদ
মুহাম্মাদের অলৌকিক ঘটনাসমূহ
ত্রিশূর জেলার দর্শনীয় স্থান
৭ম শতাব্দীর মসজিদ
প্রধান মসজিদ
কমলিকা বন্দ্যোপাধ্যায়

কমলিকা বন্দ্যোপাধ্যায় (ইংরেজি: Kamalika Banerjee) একজন ভারতীয় টেলিভিশন এবং চলচ্চিত্র অভিনেত্রী। তিনি একজন টেলিভিশন অভিনেত্রী হিসেবে কর্মজীবন শুরু করেন। তার অভিনীত চলচ্চিত্রের মধ্যে রয়েছে গান্ডু (২০১০), অটোগ্রাফ (২০১০) ইত্যাদি।

চলচ্চিত্র তালিকা

তথ্যসূত্র

বহিঃসংযোগ 

 

জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
ভারতীয় টেলিভিশন অভিনেত্রী
বাঙালি টেলিভিশন অভিনেত্রী
বিগ বস বাংলার প্রতিযোগী
২১শ শতাব্দীর ভারতীয় অভিনেত্রী
মসজিদের তালিকা

এটি বিশ্বের বিখ্যাত মসজিদগুলোর একটি তালিকা।

গোষ্ঠী

আরও দেখুন 
 বিশ্বের বৃহত্তম মসজিদগুলোর তালিকা

তথ্যসূত্র

বহিঃসংযোগ 

 Directory of Mosques World Wide
 Directory of Mosques in the US/Canada/UK/Europe/Australia
 Directory of Mosques in South Africa 

মসজিদের তালিকা
২০১৪ ফিফা বিশ্বকাপ কর্মকর্তাবৃন্দ

২০১৩ সালের মার্চে, ৫২ জন সম্ভাব্য রেফারির তালিকা প্রকাশ করে এবং তাদের প্রত্যেকের সাথে ২ জন করে সহকারী রেফারিকে তালিকায় রাখা হয়। ২০১৪ সালের ১৪ জানুয়ারী, ফিফার রেফারি কমিটি ২৫ জন রেফারি এবং তাদের সাথে ২ জন করে সহকারী রেফারিকে নির্বাচিত করে।

১.সহকারী রেফারি রবিনেশ কুমারের পরিবর্তে, যিনি ইনজুরির কারণে বিশ্বকাপে রেফারিং করতে পারবেন না।
২.ড্যানিয়েল বেনেট ইনজুরির কারণে বিশ্বকাপ মিস করেছেন

তথ্যসূত্র

কর্মকর্তাবৃন্দ
ডাকাতকালী মন্দির, সিঙ্গুর

সিঙ্গুরে ডাকাতকালী মন্দির পশ্চিমবঙ্গের হুগলি জেলার সিঙ্গুর নামক স্থানের নিকট পুরুষোত্তমপুরে অবস্থিত একটি বিখ্যাত কালী মন্দির।

বিবরণ
সিঙ্গুরে ডাকাতকালীর মন্দিরের প্রতিষ্ঠাকাল সম্বন্ধে জানা যায় না। এই মন্দির ডাকাত সনাতন বাগদী না গগন সর্দার না রঘু ডাকাত নির্মাণ করেছিলেন তা নিয়ে বিতর্ক রয়েছে। আটচালা মন্দিরের দেওয়ালে বিভিন্ন দেবদেবীর মূর্তি, বিষ্ণুর দশাবতারের মূর্তি ও পোড়ামাটির লতাপাতা খোদিত রয়েছে। মন্দিরের গর্ভগৃহে প্রায় নয় ফুট উচ্চ বিগ্রহ অবস্থিত। এই মন্দিরে কালী সিদ্ধেশ্বরী নামে বিখ্যাত।

ইতিহাস 
এই প্রাচীন কালীমন্দির প্রতিষ্ঠা নিয়ে বহু গল্প ছড়িয়ে আছে। রঘু অথবা গগন ডাকাত ঘট স্থাপন করে পূজা শুরু করে। তখন ঘট পুজোই হত, মন্দির ছিলোনা। অতীতে এখানে গভীর জঙ্গল ছিল। অসুস্থ রামকৃষ্ণ পরমহংসদেবকে দেখতে যাওয়ার পথে সারদা দেবীকে এই স্থানে দুই ডাকাত আটক করলে স্বয়ং কালী দেখা দেন ও দুই ডাকাতকে নিবারণ করেন। এই অলৌকিক ঘটনায় ভীত হয়ে রঘু ও গগন ডাকাত এই স্থানে কালীমন্দির প্রতিষ্ঠা করে। বর্ধমানের মহারাজা মা কালীর স্বপ্নাদেশ পাওয়ার পরে প্রতিমা ও মন্দির নির্মিত হয়। অতীতে এখানে নরবলি হতো এমনটাও জনশ্রুতি আছে।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
আনন্দভৈরবী মন্দির, সুখড়িয়া

আনন্দভৈরবী মন্দির পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।

বিবরণ 
১৮১৩ খ্রিষ্টাব্দে বীরেশ্বর মুস্তাফি আনন্দময়ী কালীমন্দির নির্মাণ করান। পঁচিশটি চূড়া বিশিষ্ট সত্তর ফুট আট ইঞ্চি উচ্চ এই মন্দিরের দেওয়ালে সীতা, রাম, জগদ্ধাত্রী, রাধা, কৃষ্ণ প্রভৃতির মূর্তি খোদিত রয়েছে। গর্ভগৃহে তিন ফুট উচ্চ দেবী বিগ্রহ শায়িত শিবের ওপর দণ্ডায়মানা।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
নিস্তারিণী কালীমন্দির, সুখড়িয়া

নিস্তারিণী কালীমন্দির পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।

বিবরণ
১২৫৪ বঙ্গাব্দে কাশীগতি মুস্তাফি পঞ্চাশ ফুট উচ্চ নিস্তারিণী কালীমন্দির নির্মাণ করান। গর্ভগৃহে প্রায় পাঁচ ফুট উচ্চ কালোপাথরের দেবীবিগ্রহ শ্বেতপাথরের বড় পদ্মের ওপর শায়িত শিবের ওপর দণ্ডায়মানা।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
১৯শ শতাব্দীর হিন্দু মন্দির
সাদা দাগযুক্ত লেজনাচানি

সাদা দাগযুক্ত লেজনাচানি অথবা দাগ-বুক লেজনাচানি (Rhipidura albogularis) হল একধরনের ছোটো প্যাসারিফর্মিস পাখি। এদেরকে প্রধানত দেখতে পাওয়া যায় বনে জঙ্গলে, এবং এদের প্রধান বিস্তার হল দক্ষিণ এবং মধ্য ভারতের বিভিন্ন অঞ্চলে। এদেরকে আগে ধলাগলা লেজনাচানি প্রজাতির উপজাতি বলে মনে করা হত।

বর্ণনা
প্রাপ্তবয়স্ক সাদা দাগযুক্ত লেজনাচানিরা প্রধানত ১৯ সেমি পর্যন্ত লম্বা হয়। এদের লেজের আকার হয় গাঢ় এবং ফ্যানের মতোন। লেজের ধারের রঙ হয় সাদা এবং গলার কাছে সাদা দাগ থাকে। এই পাখিদের দেহের ওপরের অংশ প্রধানত বাদামি ধূসর রঙের হয় এবং চোখের চারপাশের রঙ হয় কালো রঙের, গলার রঙ হয় সাদা এবং চোখের ভ্রূয়ের রঙ হয় সাদা। এদের দেহের নিচের অংশ হয় সাদাটে রঙের, এদের বুকের ওপরে থাকে ধূসর রঙের একটা ব্যান্ড এবং তার ওপরে ছোপ ছোপ দাগ থাকে।

ব্যবহার

এরা তাদের বাসায় প্রধানত তিনটি ছোটো ছোটো ডিম পাড়ে। এরা প্রধানত বাসা বাঁধে গাছের ডালে।

সাদা দাগযুক্ত লেজনাচানিরা প্রধানত পোকামাকড় খেয়ে বেঁচে থাকে। এরা সমতলভূমি দিয়ে ঘোরাফেরা করবার সময় তাদের লেজকে অল্প অল্প দোলাতে থাকে।

এদেরকে প্রধানত গায়ক পাখি বলে মনে করা হয় না কিন্তু পুরুষেরা ডাকার সময় এক অদ্ভুত রকমের আওয়াজ করে। এদের ডাক খুব জোরে হয় এবং দুটো পংক্তিতে ভাগ করা যায় – প্রথমটা ৫-৬ টা তারস্বরে চিৎকার, এবং পরেরবারে তারা ৪-৫ টা ডাক দেয় তাদের গলার সর্বোচ্চ জোর লাগিয়ে।

এরা একই সুরে ডেকে যায় বছরের পর বছর, খুব অল্প পরিবর্তন চোখে পড়ে, এবং সেই অল্প অল্প করে পরিবর্তনের পরে ৪-৫ বছর বাদে তাদের গলার ডাক সম্পূর্ণ ভিন্ন শোনায়। পুরুষদের গলার এই ডাক এই প্রজাতিটিকে চিনতে ও অনুসন্ধান করতে সাহায্য করে।

তথ্যসূত্র

 Birds of India by Grimmett, Inskipp and Inskipp, 

রিফিধুরা
ভারতের পাখি
১৮৩১-এ বর্ণিত পাখি
সাদা-ভ্রূ লেজনাচানি

সাদা-ভ্রূ লেজনাচানি (Rhipidura aureola) হল একধরনের ছোটো প্যাসারিফর্মিস পাখি।

সাদা-ভ্রূ লেজনাচানিরা প্রধানত বসবাস করে ভারতীয় উপমহাদেশ এবং দক্ষিণ-পূর্ব এশিয়া এই সমস্ত এলাকার ক্রান্তীয় অঞ্চলে। এদের প্রধান বিস্তার পূর্ব ভারত থেকে ভিয়েতনাম পর্যন্ত, এছাড়াও এদেরকে দেখতে পাওয়া যায় শ্রীলঙ্কা, মায়ানমার, থাইল্যান্ড, কম্বোডিয়া এবং লাওস প্রভৃতি দেশে। এই পুরাতন বিশ্বের চুটকিদের প্রধানত দেখতে পাওয়া যায় বনজঙ্গলে এবং অন্যান্য সমতলভূমিতে। এরা প্রধানত তিনটি ছোটো ছোটো ডিম পাড়ে তাদের ছোটো বাসায় যা তারা গাছের মধ্যে বাঁধে।

বর্ণনা

প্রাপ্তবয়স্ক সাদা-ভ্রূ লেজনাচানিরা প্রধানত ১৮ সেমি পর্যন্ত লম্বা হয়। এদের ওপরের দেহের অংশ হয় গাঢ় বাদামী রঙের, ডানার ওপরে সাদা রঙের ছোপ ছোপ থাকে, এবং দেহের নিচের অংশ সাদা রঙের হয়। ফ্যানের আকারের লেজটি সাদা রঙের ধার যুক্ত, এবং কপালের কাছের রঙ হয় সাদা রঙের। গলা এবং চোখের চারপাশের রঙ হয় কালচে। এদের নাকের ছিদ্রের চারিদিকে সাদা রঙের দাঁড়ির মতোন দাগ দেখতে পাওয়া যায়।

সাদা-ভ্রূ লেজনাচানিরা প্রধানত পোকামাকড় খেয়ে বেঁচে থাকে। এবং মাটির ওপর দিয়ে চলবার সময় এদের লেজটাকে নাড়ায়।

গ্যালারি

তথ্যসূত্র

 Birds of India by Grimmett, Inskipp and Inskipp, 

রিফিধুরা
বর্মার পাখি
নেপালের পাখি
থাইল্যান্ডের পাখি
ভারতের পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
১৮৩০-এ বর্ণিত পাখি
দয়াময়ী কালীমন্দির, চুঁচুড়া

দয়াময়ী কালীমন্দির পশ্চিমবঙ্গের হুগলি জেলার চুঁচুড়া শহরে অবস্থিত একটি বিখ্যাত প্রাচীন কালী মন্দির।

বিবরণ
হুগলি জেলার চুঁচুড়া শহরে খড়োবাজার অঞ্চলে নেতাজি সুভাষ রোডের পাশে দয়াময়ী কালীমন্দির অবস্থিত। মুঘল সম্রাট আকবরের রাজস্বসচিব টোডরমল্ল জিতেন রায় নামক এক ব্যক্তিকে চুঁচুড়া অঞ্চলের জায়গীরদার হিসেবে নিযুক্ত করেন। উক্ত জিতেন রায় দয়াময়ী কালীমন্দির নির্মাণ করেন। মন্দিরের প্রবেশদ্বারের পরে অনেকটা জায়গা জুড়ে মন্দিরপ্রাঙ্গণ। গম্বুজাকৃতি চূড়াবিশিষ্ট নাটমন্দিরবিহীন দেবীমন্দিরের বাইরে একটি ঢাকা বারান্দা অবস্থিত। গর্ভগৃহে  প্রায় সাড়ে তিন ফুট উচ্চ কষ্টিপাথরে নির্মিত হালকা খয়েরী রঙের কালী বিগ্রহের পদতলে শবাসনে শিব শায়িত। ত্রিনয়না কালী বিগ্রহের মুখ লম্বাটে ও জিহ্বা স্বর্ণমণ্ডিত। মূর্তির গলায় নরমুণ্ডমালা ও হাতের খড়্গ রূপার তৈরী। এই কালীমন্দির চত্বরে চারটি শিবমন্দির অবস্থিত।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
২০১৪ ফিফা বিশ্বকাপের খেলার তালিকা

২০১৪ ফিফা বিশ্বকাপ একটি বৈশ্বিক ফুটবল প্রতিযোগিতা যা ১২ জুন থেকে ১৩ জুলাই পর্যন্ত ব্রাজিলে অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলবে। গ্রুপ পর্বে মোট ৪৮ টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং শেষ পর্যন্ত ফাইনালের মাধ্যমে প্রতিযোগিতার বিজয়ী নির্ধারণ করা হবে।.

নিম্নোক্ত সকল সময় ব্রাজিলের স্থানীয় সময় অনুসারে (ইউটিসি−৩)।

ম্যাচসমূহ

তথ্যসূত্র

খেলাসমূহ
ডাকাত কালীমন্দির, বাসুদেবপুর

ডাকাত কালীমন্দির পশ্চিমবঙ্গের হুগলি জেলার মগরার নিকট বাসুদেবপুর গ্রামে অবস্থিত একটি প্রাচীন কালী মন্দির।

বিবরণ
একচূড়াবিশিষ্ট ডাকাত কালীমন্দির বিখ্যাত রঘু ডাকাতের ভাই বুধো নামক এক ডাকাত প্রতিষ্ঠা করেন। বুধো ডাকাতের প্রতিষ্ঠিত কালীমূর্তিটির বর্তমানে কোন অস্তিত্ব নেই। সাত ফুট উচ্চ বর্তমান বিগ্রহটির পদতলে শায়িত শিব। বুধো ডাকাতের প্রতিষ্ঠিত হলেও এই কালী রঘু ডাকাতের কালী নামে জনপ্রিয় ও সিদ্ধেশ্বরী কালী হিসেবে পূজিতা হন।

ইতিহাস
কথিত আছে প্রায় ৫০০ বছর আগে বাগহাটির জয়পুরের বাসিন্দা বিধুভূষণ ঘোষ ও তার ভাই রঘু ঘোষ ঘন জঙ্গলের কালী মূর্তি স্থাপন করে। দিনের বেলায় দুই ভাই দিনমজুরের কাজ করলেও রাতে ধনী ও প্রভাবশালী ব্যক্তিদের বাড়িতে ডাকাতি করত। ডাকাত দলের ভয়ে দুপুরের পর থেকে এই রাস্তা দিয়ে মানুষ চলাচল করত না। সাধক কবি রামপ্রসাদ সেন কোনও এক সময়ে এই রাস্তা ধরে ত্রিবেণী ফেরিঘাটে ফিরছিলেন। ওই সময়ে রঘু ডাকাতের লোকজন তাকে নরবলি দেওয়ার জন্য ধরে নিয়ে এসে বেঁধে রাখে। রাতে রামপ্রসাদকে বলি দেওয়ার জন্য সমস্ত প্রস্তুতি সেরে ফেলার পর বলি দেওয়ার আগের মুহূর্তে তিনি রঘু ডাকাতকে বলি দেওয়ার আগে মাকে একটি গান শোনানোর আর্জি করেন। সেই আর্জি মেনে রঘু ডাকাত গান শোনানোর অনুমতি দিলে রামপ্রসাদ ‘তিলেক দাঁড়া ওরে শমন বদন ভরে মাকে ডাকি’ বলে একটি গান ধরেন। তারপরেই রঘু ডাকাত বলির হাড়িকাঠে রামপ্রসাদের পরিবর্তে মাকে দেখতে পায়। এরপর থেকে রঘু ডাকাত বলি বন্ধ করে রামপ্রসাদের সেবার ব্যবস্থা করে।

রঘু ডাকাতের আমল থেকেই মন্দিরের পুজো চলছে। মন্দিরে নরবলির প্রথা বহু পূর্বে বন্ধ হয়েছে। তবে এখনও মানত করা ছাগবলি হয়।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
২০১৪ ফিফা বিশ্বকাপ গ্রুপ নির্বাচন

২০১৪ ফিফা বিশ্বকাপের ড্র ২০১৩ সালের ৬ ডিসেম্বর কোস্তা দো সাউইপে রিসর্ট, মাতা দি সাঁও জোয়াঁও, বাইয়া, ব্রাজিলে অনুষ্ঠিত হয়, স্থানীয় সময় ১৩:০০ টায় (ইউটিসি −৩)। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।

সিডিং

২০১৩ সালের অক্টোবর মাসে ফিফা বিশ্ব র‌্যাঙ্কিং অনুসারে সিডিং করা হয়। যদিও নভেম্বর মাসের র‌্যাঙ্কিং ঐ সময় উপলব্ধ ছিল, কিন্তুর সেটির ব্যবহার নির্দিষ্ট কিছু দল যেমন বাছাইপর্বের জন্য অতিরিক্ত প্লে-অফ খেলা দলকে সুবিধা দিতে পারত বলে তা ব্যবহার করা হয়নি।  ব্রাজিল সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায়। ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।

ড্র
ফাইনাল ড্রয়ের জন্য ৩২টি দলকে ভৌগোলিক অবস্থান এবং র‍্যাঙ্কিং অনুসারে ৪টি পাত্রে বিভক্ত করা হয়। ২০১৩ সালের অক্টোবর মাসে ঘোষণা করা হয় যে ব্রাজিল সহ ৮টি দলকে প্রথম পাত্রে নির্বাচিত করা হয়েছে। ৩ ডিসেম্বর টুর্নামেন্ট সাংগঠনিক কমিটির বৈঠকের পর বাকি তিন পাত্রের দলের নাম ঘোষণা করা হয়:

তথ্যসূত্র

সিডিং
ফিফা বিশ্বকাপের গ্রুপ নির্বাচন
একুশে পদক বিজয়ীদের তালিকা (১৯৭৬–৭৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ১৯৭৬–১৯৭৯ সাল পর্যন্ত পদক প্রাপ্তদের তালিকা:

১৯৭৬ 
১৯৭৬ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৭৬” প্রদান করা হয়।

১৯৭৭ 
১৯৭৭ সালে বিভিন্ন ক্ষেত্রে বিশেষ অবদানের জন্যে দেশের ১৩ জন ব্যক্তিকে “একুশে পদক ১৯৭৭” প্রদান করা হয়।

১৯৭৮ 
১৯৭৮ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৭৮” প্রদান করা হয়।

১৯৭৯ 
১৯৭৯ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে “একুশে পদক ১৯৭৯” প্রদান করা হয়।

আরও দেখুন 
 একুশে পদক বিজয়ীদের তালিকা (১৯৮০–৮৯)
 একুশে পদক বিজয়ীদের তালিকা (১৯৯০–৯৯)
 একুশে পদক বিজয়ীদের তালিকা (২০০০–০৯)
 একুশে পদক বিজয়ীদের তালিকা (২০১০–১৯)
 একুশে পদক বিজয়ীদের তালিকা (২০২০–২৯)

তথ্যসূত্র

বহিঃসংযোগ 
 সংস্কৃতি বিষয়ক মন্ত্রণালয় হতে প্রাপ্ত “একুশে পদক” প্রাপ্তদের সম্পূর্ণ তালিকা।

একুশে পদক

বাংলাদেশের বেসামরিক পুরস্কার ও সম্মাননা
একুশে পদক বিজয়ী
তিন পাশা

তিন পাশা ("স্বৈরাচারমূলক ত্রয়ী" বলেও পরিচিত) শব্দদ্বয় দ্বারা উসমানীয় সাম্রাজ্যের তিন ব্যক্তিত্ব যথাক্রমে যুদ্ধ মন্ত্রী আনোয়ার পাশা  (১৮৮১–১৯২২);, অভ্যন্তরীণ মন্ত্রী তালাত পাশা (১৮৭৪–১৯২১); ও নৌ মন্ত্রী জামাল পাশাকে (১৮৭২–১৯২২) বোঝানো হয়। প্রথম বিশ্বযুদ্ধের সময় তারা সাম্রাজ্যে প্রভাবশালী ব্যক্তি ছিলেন।

ভূমিকা
পশ্চিমা পন্ডিতদের মতানুযায়ী ১৯১৩ এর অভ্যুত্থানের পর এই তিনজন ব্যক্তি কার্যত উসমানীয় সাম্রাজ্যের শাসক হয়ে উঠেন। তারা সর্ব-তুর্কিবাদী রাষ্ট্র গঠনের লক্ষ্যে কর্মরত কমিটি অব ইউনিয়ন এন্ড প্রগ্রেসের সদস্য ছিলেন। আনোয়ার পাশার ভাষ্যমতে এটি ছিল, “জিম্মি ব্যবস্থাকে স্থানান্তর করা,”।

তারা উসমানীয়-জার্মান মৈত্রীর মূল নিয়ামক ব্যক্তি ছিলেন। অক্ষশক্তির পক্ষে প্রথম বিশ্বযুদ্ধে উসমানীয় সাম্রাজ্য যোগদানেও তাদের গুরুত্বপূর্ণ ভূমিকা ছিল। জার্মানির সাথে মৈত্রীর ব্যাপারে জামাল পাশা বিরোধিতার সম্মুখীন হন। ফরাসি ও রুশ কূটনীতি উসমানীয় সাম্রাজ্যকে যুদ্ধ থেকে বিরত রাখতে চেষ্টা চালায়। কিন্তু জার্মানি প্রতিশ্রুতির ব্যাপারে চাপ দেয়। শেষ পর্যন্ত ২৯ অক্টোবর কৃষ্ণ সাগরে এডমিরাল উইলহেম সাউচন এসএমএস গোবেন, এসএমএস ব্রেসলাউ ও তুর্কি যুদ্ধজাহাজের একটি স্কোয়াড্রন কৃষ্ণ সাগরে নিয়ে আসেন এবং রুশ বন্দর ওডেসা, সেভাস্টোপল ও থিওডোসিয়া আক্রমণ করেন। বলা হয় যে, জামাল পাশা ১৯১৪ এর অক্টোবরের প্রথমদিকে এডমিরাল সাউচনকে আক্রমণের ব্যাপারে সম্মতি দেন।

ইসমাইল আনোয়ার শুধু একবার সামরিক কাজে (সারিকামিশের যুদ্ধ) অংশ নেন এবং তৃতীয় বাহিনী ধ্বংসের মধ্যে ফেলে দেন। সুয়েজের উপর হামলা ও আরব বিদ্রোহ আহমেদ জামালের বড় ব্যর্থতা ছিল।

আরও দেখুন
তরুণ তুর্কি বিপ্লব
দ্বিতীয় সাংবিধানিক যুগ
উসমানীয় অভ্যুত্থান 
আর্মে‌নীয় গণহত্যা

তথ্যসূত্র 

 Allen, W.E.D. and R. Muratoff. Caucasian Battlefields: A History Of The Wars On The Turco-Caucasian Border, 1828-1921. Cambridge: Cambridge University Press, 1953. 614 pp.
 Bedrossyan, Mark D. The First Genocide of the 20th Century: The Perpetrators and the Victims. Flushing, NY: Voskedar Publishing, 1983. 479 pp.
 Derogy, Jacques. Resistance and Revenge: "Fun Times" The Armenian Assassination of the Turkish Leaders Responsible for the 1915 Massacres and Deportations. New Brunswick, NJ: Transaction Publishers and Zoryan Institute, April 1990. 332 pp.
 Düzel, Neşe (2005-05-23). "Ermeni mallarını kimler aldı?". Radikal. "Enver Paşa, Talat Paşa, Bahaittin Şakir gibi bir dizi insanın ailelerine maaş bağlanıyor... Bu maaşlar, Ermenilerden kalan mülkler, paralar ve fonlardan bağlanıyor."
 Emin [Yalman], Ahmed. Turkey in the World War. New Haven, CT: Yale University Press, 1930. 310 pp.
 Joseph, John. Muslim-Christian Relations and Inter-Christian Rivalries in the Middle East. Albany: State Univ. of New York Press, 1983. 240 pp.
 Kayalı, Hasan. "Arabs and Young Turks: Ottomanism, Arabism, and Islamism in the Ottoman Empire, 1908-1918" 195 pp.

কমিটি অব ইউনিয়ন এন্ড প্রোগ্রেস
আর্মেনীয় গণহত্যায় সংশ্লিষ্ট
উসমানীয় সাম্রাজ্যের রাজনীতি
প্রথম বিশ্বযুদ্ধে উসমানীয় সাম্রাজ্য

en:Three Pashas
ব্রিটিশ অ্যামেরিকান টোব্যাকো

ব্রিটিশ অ্যামেরিকান টোব্যাকো পিএলসি (ইংরেজি: British American Tobacco) (অনানুষ্ঠানিকভাবে বিএটি বা BAT) একটি ব্রিটিশ বহুজাতিক তামাক কোম্পানি যার সদরদপ্তর লন্ডন, যুক্তরাজ্যে অবস্থিত। এটা বিক্রয়ে বিশ্বের দ্বিতীয় বৃহত্তম তামাক কোম্পানি (আল্ট্রিয়া গ্রুপ, সাবেক ফিলিপ মরিস ইন্টারন্যাশনালের পরে)।

বিএটি বিশ্বের প্রায় ১৮০টি দেশে কার্যক্রম ও ৫০টিরও বেশি দেশের বাজারে নেতৃস্থানীয় অবস্থানে আছে। এই প্রতিষ্ঠানের চারটি বৃহত্তম বিক্রয়ের ব্র্যান্ড হলো ডানহিল, লাকি স্ট্রাইক, কেন্ট ও পল মল সহ আরও আছে কুল, বেনসন এন্ড হেজেস এবং রথম্যান্স।

তথ্যসূত্র

বহিঃসংযোগ 

 
 Imperial Tobacco Canada (indirect subsidiary)
 Yahoo! – British American Tobacco plc Company Profile
 British American Tobacco plc historical stock chart
 BAT 'dragged out' of Burma; The Guardian; 7 November 2003
 George Monbiot, The Guardian, 23 August 2005, "Smoke and mirrors"
 World Health Organisation: WHO Report on the Global Tobacco Epidemic, 2008

 
১৯০২-এ প্রতিষ্ঠিত
যুক্তরাজ্যের তামাক কোম্পানি
আমেরিকান তামাক কোম্পানি
১৯০২-এ ইংল্যান্ডে প্রতিষ্ঠিত
নিউ ইয়র্ক স্টক এক্সচেঞ্জে তালিকাভুক্ত কোম্পানি
ইংল্যান্ডে সদর দফতর বহুজাতিক কোম্পানি
ফর্মুলা ওয়ান দলের মালিক
তামাক মার্কা
সিদ্ধেশ্বরী কালীমন্দির, রিষড়া, হুগলি

সিদ্ধেশ্বরী কালীমন্দি পশ্চিমবঙ্গের হুগলি জেলার রিষড়া শহরে অবস্থিত একটি বিখ্যাত কালী মন্দির।

বিবরণ
১৩০৪ বঙ্গাব্দে শক্তিসাধক জটাধর পাকড়াশী সিদ্ধেশ্বরী কালীমন্দির স্থাপন করেন। পাঁচ ফুট উচ্চ কৃষ্ণবর্ণা কালীবিগ্রহ দ্বিভূজা, ডানহাতে খড়্গ, বামহাতে নরমুণ্ড। পদতলে শিব না থেকে একপাশে শায়িত অবস্থায় রেখে পূজা করা হয়। অনুমানিক ৮১১ বঙ্গাব্দে প্রতিষ্ঠিত হয়েছিল এই মন্দিরটি। মন্দিরে অজস্র ফলক আছে, সবচেয়ে প্রাচীন ফলকে লেখা রয়েছে "সন ৮১১ সালে জটাধর পাকড়াশী কর্তৃক কালী ঠাকরানী প্রতিষ্ঠিত"।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
১৯শ শতাব্দীর হিন্দু মন্দির
ভদ্রকালীমন্দির, বৈদ্যবাটী

ভদ্রকালীমন্দির পশ্চিমবঙ্গের হুগলি জেলার বৈদ্যবাটী শহরে অবস্থিত একটি প্রাচীন কালী মন্দির।

বিবরণ
ষোড়শ শতাব্দীতে বৈদ্যবাটী অঞ্চলের জঙ্গলে তপস্যারত এক সন্ন্যাসী ভদ্রকালীবিগ্রহ প্রতিষ্ঠা করেন। ১১১০ বঙ্গাব্দে শেওড়াফুলির জমিদার মনোহর রায় আটচালা ভদ্রকালীমন্দির প্রতিষ্ঠা করেন। মন্দিরের গর্ভগৃহে পঞ্চমুন্ডির আসনে কালো কষ্টিপাথরের দুই ফুট উচ্চ কালীবিগ্রহ অবস্থিত। চতুর্ভুজা বিগ্রহের একহাতে খড়্গ, অপরহাতে নরমুণ্ড ও পদতলে শিব।

তথ্যসূত্র 

পশ্চিমবঙ্গের কালীমন্দির
১৮শ শতাব্দীর হিন্দু মন্দির
হুগলি জেলার হিন্দু মন্দির
রাজরাজেশ্বরী কালীমন্দির, কোন্নগর

রাজরাজেশ্বরী কালীমন্দির পশ্চিমবঙ্গের হুগলি জেলার কোন্নগর শহরে অবস্থিত একটি প্রাচীন কালী মন্দির। ১১০৭ বঙ্গাব্দে রাজরাজেশ্বরী কালীমন্দিরে প্রথম পূজা শুরু হয়। কালীবিগ্রহের দুইপাশে জয়া ও বিজয়ার মূর্তি এবং পদতলে শিব।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
নিস্তারিণী কালীমন্দির, শেওড়াফুলি

নিস্তারিণী কালীমন্দির পশ্চিমবঙ্গের হুগলি জেলার শেওড়াফুলিতে অবস্থিত একটি প্রাচীন কালী মন্দির।

বিবরণ
১২৩৪ বঙ্গাব্দে শেওড়াফুলির জমিদার হরিশ্চন্দ্র রায় তার স্ত্রীর অপমৃত্যুর পর চূড়াবিহীন নিস্তারিণী কালীমন্দির প্রতিষ্ঠা করেন। এই মন্দিরে পঞ্চমুণ্ডির আসনে একটি তামার পদ্মাসনের ওপর বিগ্রহ প্রতিষ্ঠিত। কালীবিগ্রহের পদতলে শায়িত অবস্থায় শিব।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির